CELEX: 62016TA0543
Language: hu
Date: 2018-12-13 00:00:00
Title: T-543/16. és 544/16. sz. egyesített ügyek: A Törvényszék 2018. december 13-i ítélete – Carpenito és társai kontra Tanács (Közszolgálat – Díjazás – A tisztviselők és egyéb alkalmazottak díjazásának és nyugdíjának éves kiigazítása – A 422/2014 és 423/2014 rendeletek – A díjazás és a nyugdíjak 2011. és 2012. évi kiigazítása – Indokolási kötelezettség – Arányosság – Jogos bizalom – A szociális párbeszédre vonatkozó szabályok)

4.3.2019   
            
            
               HU
            
            
               Az Európai Unió Hivatalos Lapja
            
            
               C 82/44
            
         
      A Törvényszék 2018. december 13-i ítélete – Carpenito és társai kontra Tanács
      (T-543/16. és 544/16. sz. egyesített ügyek) (1)
      
      ((Közszolgálat - Díjazás - A tisztviselők és egyéb alkalmazottak díjazásának és nyugdíjának éves kiigazítása - A 422/2014 és 423/2014 rendeletek - A díjazás és a nyugdíjak 2011. és 2012. évi kiigazítása - Indokolási kötelezettség - Arányosság - Jogos bizalom - A szociális párbeszédre vonatkozó szabályok))
      (2019/C 82/50)
      Az eljárás nyelve: francia
      
         Felek
      
      
         Felperes a T-543/16. sz. ügyben: Renzo Carpenito (Overijse, Belgium) (képviselő: M. Velardo ügyvéd)
      
         Felperesek a T-544/16. sz. ügyben: Maria Kannellopoulou (Cranves-Sales, Franciaország), José Carlos Lechado García (Brüsszel, Belgium), Bernd Loescher (Rhode-Saint-Genèse, Belgium), Evelina Milenova (Brüsszel) (képviselő: M. Velardo, ügyvéd)
      
         Alperes: az Európai Unió Tanácsa (képviselők: kezdetben M. Bauer és M. Veiga, később M. Bauer és R. Meyer meghatalmazottak)
      
         Az alperest támogató beavatkozó: Európai Parlament (képviselők: M. Ecker és E. Taneva meghatalmazottak)
      
         Az ügy tárgya
      
      Az EUMSZ 270. cikken alapuló, egyrészt a Tanács azon határozatainak megsemmisítése iránti kérelem, amelyekben az Európai Unió tisztviselői és egyéb alkalmazottai díjazásának és nyugdíjának, valamint az azokra alkalmazott korrekciós együtthatóknak 2011. július 1-jétől kezdődő hatállyal történő kiigazításáról szóló 422/2019/EU rendelet (HL 2014. L 129., 5. o.) alapján a felperesek díjazására és nyugdíjára 2011-re vonatkozóan 0 %-os együtthatót, az Európai Unió tisztviselői és egyéb alkalmazottai díjazásának és nyugdíjának, valamint az azokra alkalmazott korrekciós együtthatóknak 2012. július 1-jétől kezdődő hatállyal történő kiigazításáról szóló rendelet (HL 2014. L 129., 12. o.) alapján 0,8 %-os együtthatót alkalmaz, másrészt a felpereseket az e határozatokból eredő károk megtérítése iránti kérelem.
      
         Az ítélet rendelkező része
      
      
                  1)
               
               
                  A Törvényszék a kereseteket elutasítja.
               
            
                  2)
               
               
                  A felperesek maguk viselik saját költségeiket, valamint kötelesek viselni az Európai Unió Tanácsánál felmerült költségeket
               
            
                  3)
               
               
                  Az Európai Parlament maga viseli saját költségeit.
               
            
         (1)  HL C 146., 2015.5.4. (eredetileg az Európai Unió Közszolgálati Törvényszékén F-31/15. szám alatt nyilvántartásba vett és 2016. szeptember 1-jén az Európai Unió Törvényszékére áttett ügy)